Aalto-yliopiston kauppakorkeakoulu **Tentti 18.11.2021**

Kirjanpito (A22C00100) kello 17:00 – 19:00

Avoin yliopisto, kesä 2021

Juha Viljaranta \_\_\_\_\_\_\_\_\_\_\_\_\_\_\_\_\_\_\_\_\_

 opiskelija

Vastaa seuraaviin väittämiin merkitsemällä oheiseen vastaustaulukkoon rasti kohtaan ”oikein” tai ”väärin”. Oikeasta vastauksesta saa +2 pistettä, väärästä vastauksesta -1 pistettä ja vastaamatta jättämisestä nolla pistettä. Tentin maksimipistemäärä on 100. Tentissä saa käyttää apuna haluamaansa materiaalia. Neuvon kysyminen muulta henkilöltä tenttiä suoritettaessa ei ole kuitenkaan sallittua. Vastaustiedosto pitää palauttaa muodossa PDF tai MS-Word.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 1 | 2 | 3 | 4 | 5 | 6 | 7 | 8 | 9 | 10 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 11 | 12 | 13 | 14 | 15 | 16 | 17 | 18 | 19 | 20 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 21 | 22 | 23 | 24 | 25 | 26 | 27 | 28 | 29 | 30 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 31 | 32 | 33 | 34 | 35 | 36 | 37 | 38 | 39 | 40 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 41 | 42 | 43 | 44 | 45 | 46 | 47 | 48 | 49 | 50 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

VÄITTEET

Väitteissä oletetaan, että yritys tekee kirjanpitonsa suoriteperusteella ja tilikausi on kalenterivuosi, ellei ole nimenomaisesti sanottu toisin. Arvonlisäverot otetaan huomioon vain, jos ne on tehtävässä mainittu. Arvonlisäverot kirjataan nettoperiaatteella.

1. Jos yrityksen tuotantokoneeseen liittyvät tulonodotukset kasvavat, voidaan koneen tasearvoa korottaa.
2. Suomalainen keskisuuri yritys voi laatia tilinpäätöksensä joko Suomen kirjanpitolain tai IFRS:n mukaan.
3. Jos yrityksen tilinpäätöksessään tekemät poistot ovat suuremmat kuin EVL:n maksimipoistot, jäävät ylimääräiset poistot kokonaan hyödyntämättä tuloverotuksessa.
4. Jos yrityksen liikevaihto on 30 miljoonaa euroa ja henkilömäärä 150, on kyseessä suuryritys.
5. Mikroyrityksenä käsiteltävän osakeyhtiön ei tarvitse esittää tilinpäätöksensä osana tasetta; pelkkä lähinnä tuloverotusta varten laadittava tuloslaskelma riittää.
6. Osakeyhtiö, joka on mikroyritys, voi tehdä halutessaan tilinpäätöksensä maksuperusteella.
7. Tase-erittelyissä kerrotaan mm. miten liikevoitto jakautui toimintayksiköittäin.
8. Kirjanpidon ensimmäisen viennin tulee olla tilinavausvienti, jonka vuoksi alkuvuoden kirjanpito viivästyy usein kuukauden verran.
9. Yritys hankki aineita 300kg a’10,1€, 400kg a’10,7€ ja 600kg a’11,3€. Väite: Varastoarvostusta varten käytettävä aineiden keskihinta on tällöin 10,7 €/kg.
10. Yrityksen toimitilaosakkeiden tasearvo oli 5000 ja käypä arvo luotettavan arvion mukaan pysyvästi ainakin 9000. Väite: Toimitilaosakkeisiin voitaisiin tehdä ainakin 3000 suuruinen arvonkorotus.
11. Yritys osti kilpailevan yrityksen liiketoiminnan hintaan 800 saaden vastuulleen sen varat 300 ja velat 100. Ostettu toiminta oli jo etukäteen päätetty lopettaa pikaisesti ylikapasiteetin purkamiseksi. Väite: Em. liiketoimintakaupasta syntyi liikearvoa 600, mutta se on kirjattava heti kuluksi eikä sitä saa aktivoida taseeseen.
12. Yritys oli tehnyt erään toisen liiketoimintaoston yhteydessä syntyneestä liikearvosta arvonalennusta 500. Tämän liiketoiminnan arvo oli kuitenkin palautunut melko pian. Väite: Em. liikearvon arvonalennuskirjaus pitää arvon palautumisen vuoksi peruuttaa.
13. Keskisuuri yritys määritteli eräiden valmistamiensa tuotteidensa hankintamenon välittömien materiaalikustannusten perusteella. Väite: Yrityksen tapa määritellä hankintameno oli kirjanpitolain mukainen.
14. Yrityksellä ei ollut lainkaan vaihto-omaisuutta tilikaudella eikä sitä edeltävällä kaudella. Väite: Taseen ryhmän ”vaihto-omaisuus” saa jättää tällöin pois tilinpäätöksen taseesta.
15. Ylikurssirahasto kuuluu osakeyhtiöllä vapaaseen omaan pääomaan.
16. Tuotantokoneen osto (velaksi) yrityksen omaan pitkäaikaiseen käyttöön hintaan 500 plus alv 120 kirjattaisiin per koneet ja kalusto 620 an ostojen alv 120 an ostovelat 500.
17. Asiakkaalle lähetetty hyvityslasku 100 plus alv 24 kirjataan: per myynti 100, per myynnin alv 24 an myyntisaamiset 124.
18. Asiakkaalta oleva myyntisaaminen 124 (sis.alv 24) kirjataan luottotappioksi: per myynti 100, per myynnin alv 24 an myyntisaamiset 124.
19. Myytäväksi tarkoitetun tavaran osto Saksasta (lasku 200 €, laskussa alv 0%) kirjataan: per ostot 248, an ostovelat 200 an yhteisöhankintojen alv 48.
20. Yksityisliikkeen kirjanpito pidettiin maksuperusteella. Omistaja nosti yrityksen pankkitililtä 400. Väite: Omistajan rahanosto kirjataan per saamiset omistajalta an pankki 400.
21. Kohdan 20 yksityisliikkeen omistaja sai liikkeensä asiakkaan maksun 200 käteisenä omaan lompakkoonsa. Väite: Tapahtuma kirjataan per oma pääoma an myynti 200.
22. Kohdan 20 yksityisliikkeen omistaja otti oman yksityistaloutensa käyttöön liikkeeseen myyntitarkoitukseen hankittuja tavaroita, joiden hankintameno oli 100 (plus alv 24) ja tavoiteltu myyntihinta 150 (plus alv 36). Väite: Omaan käyttöön otto kirjataan per oma pääoma an ostot 124.
23. Työntekijän rahapalkka oli 3500, verovapaat päivärahat 200, ennakonpidätys 30% ja TyEl-pidätys 6%. Väite: Palkanmaksu kirjataan em. tiedoin per palkat 3700, an ennakonpidätysvelat 1050, an eläkemenot 210 ja an pankki 2640.
24. Toisen työntekijän rahapalkka oli 3000, autoedun verotusarvo 500, ennakonpidätys 40% ja Tyel-pidätys 6%. Työntekijä sai lisäksi lounasseteleitä, joista häneltä kuitenkin pidätettiin palkasta lounassetelien verotusarvo 100. Väite: Palkanmaksu kirjataan per palkat 3000, an ennakonpidätysvelat 1400, an eläkemenot 210, an muut menot 100 ja an pankki 1290.
25. Osakeyhtiön yhtiökokous päätti koettaa laajentaa yrityksen omistuspohjaa ja korottaa osakepääomaa 400 osakkeella. Osakkeiden nimellisarvo oli 10 €/kpl. Osakkeet päätettiin tarjota merkittäväksi hintaan 15 €/kpl, ylikurssi SVOP-rahastoon. Väite: Osakeantipäätös kirjataan per muut saamiset 6000 an osakeanti 4000 an SVOP-rahasto 2000.
26. Osakeyhtiö oli saanut ja kirjannut maksun kohdan 25 osakeannista. Korotus ilmoitettiin rekisteröitäväksi ja pian saatiin ilmoitus korotuksen rekisteröinnistä. Väite: Tämän jälkeen kirjataan per osakepääoma an osakeanti 4000.
27. Osakeyhtiön oman pääoman sisältö oli seuraava: osakepääoma 500, vararahasto 800, sijoitetun vapaan oman pääoman rahasto 400 ja edellisten kausien voitot 600. Lisäksi tiedossa on, että yrityksellä oli aktivoituja kehitysmenoja 100. Yrityksen rahoitustilanne oli hyvä. Väite: Maksimi jaettavan osingon määrä olisi em. tiedoin 1000.
28. Yrityksellä oli pitkäaikainen (5v.) kertalyhenteinen laina USD 10 000, jonka kirjanpitoarvo oli 9000 euroa. Tilinpäätöshetkellä dollarin kurssi oli 0,95. Väite: Mainitun lainan osalta voidaan tilinpäätökseen tehdä kirjaus per siirtosaamiset an lainat 500.
29. Yrityksellä oli myös lyhytaikainen laina SEK 50 000, jonka kirjanpitoarvo oli 5000 €. Tilinpäätöshetkellä SEK-kurssi oli vain 0,08 euroa. Väite: Mainitun lainan osalta voidaan tehdä tilinpäätöksen yhteydessä kirjaus: per lainat 1000 an siirtovelat 1000.
30. Yritys vastaanotti 1.9. tuotantokoneen, jonka hankintameno oli 6500, jäännösarvo 500 ja arvioitu pitoaika viisi vuotta. Kone otettiin käyttöön asennuksen jälkeen 1.11. Väite: Koneen suunnitelmapoisto on hankintavuonna (tasapoistona) 200.
31. Tehtävän 30 koneesta voisi tehdä tasapoiston 200 lisäksi ylipoistoa korkeintaan 1300.
32. Yritys myi 1.4. erään rakennuksensa hintaan 4000. Rakennuksen tasearvo oli tilikauden alussa 2800 ja suunnitelmapoistot 400 per vuosi. Rakennuksesta oli tehty aiemmin ylipoistoa verotusta varten yhteensä 500. Väite: Rakennuksen myynti kirjataan per poistot 100 an rakennus 100, per kertynyt poistoero 500 an poistoeron muutos 500 sekä per pankki 4000 an rakennukset 2700 an muut tuotot 1300.
33. Yrityksen varasto sijaitsi vuokratulla maa-alueella. Varastolla tapahtui öljyvuoto, jonka vuoksi yrityksen tuli puhdistaa laajasti maa-aluetta vuokrasopimuksen päättyessä kahden vuoden kuluttua. Väite: Arvioidut maaperän puhdistuskustannukset 500 tulee kirjata kuluksi öljyvuodon tapahtumavuoden tilinpäätökseen kirjauksella per muut menot an pakolliset varaukset 500.
34. Yritys sai investointiavustusta 5000. Väite: Avustus kirjataan tilinpäätökseen per pankki an muut tuotot 5000.
35. Yritys maksoi (ja kirjasi muihin menoihin) 1.9. vakuutusmaksua 900 kaudelta, joka ulottui maksuhetkestä 12 kuukautta eteenpäin. Väite: Vakuutusmaksu tulee jaksottaa tilinpäätöksessä kirjauksella per siirtosaamiset an muut menot 600.
36. Yrityksen lainasta 5000 (saldo 31.12.) oli viimeksi maksettu (ja kirjattu) korkoa (6% p.a.) ja lyhennystä 1.10. Väite: Tilinpäätöksessä tulee tehdä korkojaksotus kirjauksella per korkomenot an siirtovelat 75.
37. Liitteenä on erään osakeyhtiön tuloslaskelma ja tase (yksinkertaistettuina). Väite: Liitteen yrityksen kannattavuus näyttää heikentyneen hieman vuonna 2, mutta olevan yhä hyvällä tasolla.
38. Liitteen yrityksen quick ratio oli vuonna 2 noin 1,2 ja maksuvalmius vaikutti olevan hyvällä tasolla.
39. Liitteen yrityksen vakavaraisuus näyttää parantuneen selvästi ja olleen vuonna 2 jo hyvällä tasolla.
40. Liitteen yrityksen investointien määrä vuonna 2 näyttää olleen 125.
41. Liitteen yrityksen jakamien osinkojen määrä vuonna 2 näyttää olleen 53.
42. Pörssiyhtiön voitto oli 3,29 M€, osakkeiden määrä 2,65 miljoonaa kappaletta ja osakekurssi 22,7 euroa. Yhtiön taseen oma pääoma oli 34,3 M€ ja jaettavaksi päätetty osinko yhteensä 2,1 M€. Väite: yrityksen P/E-luku oli 18,3.
43. Tehtävän 40 yhtiön P/B-luku oli välillä 1,5 – 1,6.
44. Tehtävän 40 yhtiön efektiivinen osinkotuotto oli 3,5%.
45. Leasingtapauksessa sekä vuokralle antaja että vuokralle ottaja tekevät arvonlisäverovähennyksen leasingvuokrien kertymisen tahdissa.
46. Julkisen osakeyhtiön oma pääoma laski alle puoleen osakepääomasta. Väite: Osakeyhtiön hallituksen tulee tehdä merkintä kaupparekisteriin oman pääoman määrän laskusta ja kutsua kokoon ylimääräinen yhtiökokous päättämään toiminnan saneeraamisesta.
47. Suunnitelmapoistopakko ei koske toiminimiä eikä asunto-osakeyhtiöitä.
48. Tavallisen osakeyhtiön minimiosakepääoma on 8000 euroa.
49. Tytäryhtiö sai emoyhtiöltään konserniavustuksena 5 miljoonaa euroa. Väite: Saatu konserniavustus esitetään tuloslaskelmassa muuna rahoitustuottona.
50. Yrityksen tuotantorakennus tuhoutui tulipalossa tilikauden alussa. Rakennuksen tasearvo oli 2,5 M€ ja saatu vakuutuskorvaus 3,1 M€. Väite: Em. vakuutuskorvaus aiheuttaa tuloslaskelmaan veronalaisen ”myyntivoiton” 0,6 M€, mutta myyntivoiton verotus palovuonna voidaan välttää tekemällä käyttöomaisuuden jälleenhankintavaraus.

Liite:

|  |  |  |
| --- | --- | --- |
| JuviKa Oy |  |  |
| **Tuloslaskelma** | vuosi 2 | vuosi 1 |
| Liikevaihto | 1180 | 1178 |
| Muut tuotot | 7 | 5 |
| Ostot | -532 | -561 |
| Varaston muutos | -21 | 38 |
| Henkilöstökulut | -346 | -369 |
| Poistot | -87 | -102 |
| Muut kulut | -55 | -65 |
| Liikevoitto | 146 | 124 |
| Rahoituskulut | -23 | -22 |
| Poistoeron muutos | -30 | -0 |
| Verot | -18 | -20 |
| Tilikauden tulos | 75 | 82 |
|  |  |  |
| **Tase, vastaavaa** |  |  |
| Koneet ja kalusto | 364 | 326 |
| Varastot | 61 | 82 |
| Myyntisaamiset | 159 | 165 |
| Siirtosaamiset | 14 | 6 |
| Pankkitili | 45 | 38 |
| Yhteensä | 643 | 617 |
|  |  |  |
| **Tase, vastattavaa** |  |  |
| Osakepääoma | 50 | 50 |
| Ed. tilikausien voitot | 101 | 72 |
| Tilikauden tulos | 75 | 82 |
| Kertynyt poistoero | 53 | 23 |
| Takuuvaraukset | 10 | 0 |
| Pitkäaikaiset pankkilainat | 171 | 202 |
| Lyhytaikaiset pankkilainat | 104 | 110 |
| Ostovelat | 41 | 47 |
| Siirtovelat | 38 | 31 |
| Yhteensä | 643 | 617 |